Ermita

Ti Ermita ket ti maysa a distrito iti Manila, Filipinas. Mabirukan iti tengnga a parte ti siudad, ti distrito ket nagruna a sentro ti pinasia, edukasion, kultura, ken komersio. Agserbi ti Ermita a kas ti sentro ti sibiko iti siudad ke ayan ti tugaw ti gobierno ti siudad ken ti maysa a dakkel a paset ti pagtrabahuan, negosio, ken dagiti aktibidad ti paglinglingayan iti lugar.

Agrang-ay dagiti opisina a pribado ken gobierno, dagiti museo, ken dagiti unibersidad iti Ermita. Daytoy ket pagtaengan pay dagiti nadayeg a pagpasiaran dagiti turista ken dagiti dulon ti daga, a naipangpangruna ti Parke Rizal, ti kangrunaan a nailian a parke ti Filipinas.

Iti kasisigud, ti Ermita ken ti kaarrubana a distrito iti Malate ket dagidi nabaknang a kaarrubaan para kadagiti nabaknang a kagimongan iti Manila idi las-ud ti nasapa a maika-20 a siglo nga ayan idi a nagtakderan dagiti dakkel ken napintas a mansion. Dagsanggasat met, ti Ermita ken dagiti kaarrubayanna ket nakaro idi a nabomba idi las-ud ti Maikadua a Gubat ti Sangalubongan kalpasan idi nagbalin a pagbabakalan idi las-ud ti Panangpapatay iti Manila. Kalpasan ti gubat, ti Ermita ken ti kasinginna a distrito, ti Malate, ket nagbalin a sentro ti komersio kas resulta ti panagbaliw a kas maysa a nabaknang a suborbio iti maysa a maipapan iti komersio a distrito.

Dagiti baranggay 

Ti Ermita ket buklen dagiti 13 Baranggay nga agbilang iti 659, 659-A, 660, 660-A, 661, 663, 663-A, 664, 666, 667, 668, 669, ken 670.

Dagiti nagibasaran

Dagiti akinruar a silpo 

Metro Manila